钦定古今图书集成/明伦汇编/家范典/第046卷 > 春秋四传 > 《葬成风》
## 钦定古今图书集成/明伦汇编/家范典/第046卷 > 春秋四传 > 《葬成风》

《春秋》：文公五年“春三月辛亥，葬我小君成风。”

《公羊传》：“成风者何？僖公之母也。”

《胡传》：“仲子虽聘，非惠公之嫡也。《春秋》之初尚以为疑，
故别为立宫，而羽数特异。此虽非礼之正，然不祔于
姑，犹有辨焉。至是成风书葬，乃有二夫人祔庙，而乱
伦易纪，无复辨矣。故礼之失，自成风始也。”

〈大全〉苏子曰：仲子非惠公之嫡，故特为之立宫而不祔。不书其葬，盖礼之正也。自《成风》以来，妾母皆葬，盖祔也，鲁礼之变自此始矣。汪氏曰：“后世以妾母为正嫡，至于丧事，乃黜正嫡而嬖妾合葬焉。如中宗之葬乾陵，严善思谏而弗正，循袭而莫知其失矣。孰有如汉之孝文，自谓侧室之子，而不以为嫌者乎？”